Document ID: 31989R0762

NEUVOSTON ASETUS (ETY) N:o 762/89,
annettu 20 päivänä maaliskuuta 1989,
tiettyjä palkoviljoja koskevasta erityistoimenpiteestä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
palkoviljan, kuten linssien, kahviherneiden ja virnojen, viljelyn jatkaminen on yhteisön taloudellisen edun mukaista ja estää yhteisön markkinoita joutumasta epätasapainoon; näiden kasvien viljelyyn vanhastaan käytettyjen pinta-alojen vähentäminen tosi asiassa suosisi sellaisten kasvien tuotantoalojen kasvua, joista yhteisössä on jo ennestään ylituotantoa,
mainittujen kasvien viljelyn jatkamista koskeva tavoite voidaan saavuttaa myöntämällä hehtaaritukea; tuen määrä olisi vahvistettava tasolle, joka mahdollistaa edellä mainitun tavoitteen saavuttamisen; tukea vahvistettaessa olisi otettava huomioon muiden olemassa olevien järjestelmien mukaisesti toteutetut toimenpiteet; kyseistä tukea ei saisi ainakaan maksaa pinta-aloille, jotka saavat joko maan viljelykäytöstä poistamisen edistämiseen tarkoitettuja tukia tai tuotantosuunnan muutoksen edistämiseen tarkoitettuja tukia maatalouden rakenteiden tehokkuuden parantamisesta 12 päivänä maaliskuuta 1985 annetun neuvoston asetuksen (ETY) N:o 797/85(4), sellaisena kuin se on viimeksi muutettuna asetuksella (ETY) N:o 1137/88(5), mukaisesti, ja
tuen myöntäminen ei kuitenkaan saisi edistää mainittujen kasvien viljelyyn käytettyjen pinta-alojen lisäämistä; tämän vuoksi olisi vahvistettava taattu enimmäispinta-ala, jonka ylittyminen aiheuttaa tuen pienenemisen seuraavan markkinointivuoden osalta,
ON ANTANUT TÄMÄN ASETUKSEN:
1 artikla
Otetaan käyttöön seuraavia palkoviljoja koskeva tuotantotuki:
- CN-koodin 0713 40 90 linssit eli kylvövirvilät, muut,
- CN-koodin 0713 20 90 kahviherneet, muut,
- CN-koodin ex 0713 90 90 Vicia sativa L. ja Vicia ervilla Willd. -lajien virnat, muut.
2 artikla
1 Tukea myönnetään 1 artiklassa tarkoitettujen palkoviljojen tuotannolle markkinointivuosittain. Markkinointivuosi alkaa 1 päivänä heinäkuuta ja päättyy 30 päivänä kesäkuuta.
Tukea ei myönnetä pinta-aloille, joita maan viljelykäytöstä poistamisen edistämiseen tarkoitettu tuki koskee, eikä myöskään pinta-aloille, jotka ovat asetuksen (ETY) N:o 797/85 mukaisen tuotantosuunnan muutoksen edistämiseen tarkoitetun tuen piirissä.
Tuen määrä vahvistetaan hehtaarikohtaisena pinta-alalta, joka kylvetään ja jolta sato korjataan. Kyseistä määrää vahvistettaessa on otettava huomioon:
- tarve varmistaa mainittujen kasvien viljelyyn vanhastaan käytettyjen pinta-alojen pysyminen ennallaan,
- mainittujen kasvien viljelylle muiden yhteisön oikeudellisen sääntelyjen rajoissa myönnetyt tuet.
2 Jos 1 artiklassa tarkoitettujen palkoviljojen viljelyyn käytetty pinta-ala on suurempi kuin yhteisön taattu enimmäispinta-ala, tuen määrää pienennetään seuraavan markkinointivuoden osalta todetun ylityksen perusteella. Taattu enimmäispinta-ala on yhteisössä markkinointivuosina 1985/1986, 1986/1987 ja 1987/1988 viljeltyjen pinta-alojen keskiarvo.
Peltopinta-aloja, joihin sovelletaan asetuksen (ETY) N:o 797/85 1 a artiklan 3 kohdan kolmannen alakohdan b alakohdan tai 1 c artiklan säännöksiä, ei oteta huomioon ensimmäisessä alakohdassa säädettyä toteamista suoritettaessa.
3 artikla
Tällä asetuksella käyttöön otettua tuotantotukea pidetään yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(6), sellaisena kuin se on viimeksi muutettuna asetuksella (ETY) N:o 2048/88(7), 3 artiklan 3 kohdassa tarkoitettuna maatalousmarkkinoiden sääntelyyn tähtäävänä interventiotoimenpiteenä.
4 artikla
Komissio antaa tämän asetuksen soveltamista koskevat yksityiskohtaiset säännöt hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(8), sellaisena kuin se on viimeksi muutettuna asetuksella (ETY) N:o 2247/88(9), 22 artiklassa säädettyä menettelyä noudattaen. Tätä menettelyä noudattaen komissio vahvistaa tuen määrän sekä taatun enimmäispinta-alan. Tarvittaessa se toteaa taatun enimmäispinta-alan ylittymisen ja määrittää sen seurauksena suoritettavan tuen vähennyksen.
5 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tällä asetuksella käyttöön otettavaa erityistä toimenpidettä sovelletaan markkinointivuoden 1991/1992 loppuun.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä maaliskuuta 1989.

Labels: 7
17
6